Brandstofpryse styg weerArgieffoto Die departement van energie het Donderdag aangekondig die prys van brandstof gaan op 3 Mei wéér styg. Motoriste sal voortaan 49c per liter meer vir petrol opdok, en tussen 30 en 32c per liter vir diesel. Dié aankondiging, wat op Vryheidsdag gemaak is, beteken die prys van petrol gaan vanaf 3 Mei die hoogste wees wat dit in die afgelope jaar en ŉ half was. Die prys van diesel was in die afgelope twee jaar ook nog nie só hoog nie. Gas sal ook na verwagting met 96c per kilogram styg. Volgens dié verklaring van die departement word die styging in pryse toegeskryf aan die swak rand teen die Amerikaanse dollar. Die aankondiging volg kort nadat die departement einde Maart net voor die Paasnaweek ŉ daling in brandstofpryse aangekondig het.